钦定古今图书集成/明伦汇编/氏族典/第122卷 > 陈瓘
## 钦定古今图书集成/明伦汇编/氏族典/第122卷 > 陈瓘

按《闻见前录》：“瓘字莹中，闽人。有学问，年十八，登进士
甲科。绍圣初，用章惇荐，为太学博士，与惇忤，不复用。
曾布为相，荐莹中为谏官，为都司，又以为忤，出之。莹
中为谏官时，极言蔡京不可用，京深恨之，屡窜责，例
用赦放归，犹隶通州。莹中撰《尊尧集》，以辩王安石妄
作《日录》以诋祖宗者。今行于世。靖康初，不及大用，以”
死，特赠建议大夫。